
O Volapükaflens Valópo! 


Ün tim at dels vedons lunikums, fors florüpik florons, e sol nidon ai 
plu. Yeladil jónik kion! 


Su pad balid Sirkülapenàda ámulik id elogobs vio Volapük floron in 
Vüresod. Sekü atos, mens módikum da vol olabons póti gudikum ad lämön 
bosi tefü pük at. Dabinons tidodems tel gudik, dabinons i vódabuks e reideds 
valasotik. Utans, kels sevons nosi tefü Volapük no kanons blófadón, das nüns 
tefik defons 


Ün mul at kanobs reidón dö lifajenád Cifala : Johann Schmidt. Cifalam 
omik äbinon mu fikulik kodü stad bolitik ettima in Deutän. Nekotenikam kinik 
ad mutón sufón neletianis somik ven desiroy dilón ledivi pükik somik ko 
kemens! 


Gramatagul amulik tefon vódi ,pó." Reidan, kel vilom labón 
kleilükami sagom, das vód at kodon ome fikulis módik. Mutob sagón, das 
Volapük kanon notodón tikamagotis difik medü vóds patik. ,Pó" binon vód 
somik. Plà gebón ai vódis stabófik, binos gudik ad válón vódis seledik ad 
difükon vódemis. In tef at, „pö” no binon ai bligik, ab semikna komandabik. E 
leigoso pro vóds votik somik, kelis kleilükobs in sókód vódas at. 


Benovipob fleni gudik obsik : Igor Wasilewski, kel obinom matan anu. 
Yelis módik matafreda ledesirob ones, e fümob, das ovilols i benovipón päri 


yunik at pó tim mu patik at. 


Valikosi Gudikün Oles ed Olikanes 


sedom ] 

MUSIGAL VOLAPÜKA 
LIFAJENÁD CIFALA FOLID VOLAPÜKANEFA 





Hiel Johann Schmidt pámotom ün yel 1895 tü del 28id setula in 
Weisskirchen am Taunus: vilag nilü zif: Frankfurt am Main as son 
skulturamastana: Georg Schmidt. 





Ya ün cilüp gólik hipul smalik ájonom täleni pro musig, e famül 
musigilik, in kel hipul mályelik àdagetom tidodemi balid, eletom omi as julan 
ini musiganiver: Dr. Hoch'sches Konservatorium in Frankfurt am Main. Ün 
yel 1912, Johann Schmidt álüvom stitodi at posá ilárnom musigastumis difikün 
e teori sa dabum musiga. 


Hipul noliálik at ya ivisitom stitodis difik ad dalárnón pükis, ab studs 
oma páropons dub krig. 


Ádünom lomäni okik in volakrig balid, ab liedo ásufom jütavunis badik 
in brads bofik. 


Latikumo dü krig in maládanóp, áseivom balidnaedo yufapükis, e so 
ülilom nemi: Volapük. Ab pas lunüpo pos krig, ün yel 1923 ákanom tuvón 
bukis balid püka at, e suno álófom lefákiko püki at. 


Jütavuns omik àmütons eli Johann Schmidt ad plágón ledino pianodi. 
Dü yels màdik ávobedom as pianodan ed as cif musigalefa in zifs módik. 


Daved tonafilma ádrefon badiko omi. Noe áperom vobapladi sefik à 
jóniki, abi áperom vóladi noatedakonleta gretik, keli iremom tà maks tio 
degmil. Atos àjenon ün fluküp yela: 1933, ed as taan lüäla reigól in Deutän 
ettimik, nek àkanon yufón omi, ab fino ün yel 1935 áplópom ad tuvón 
vobedapladi in baoletajul privatik in Frankfurt am Main, kó ávobom dü yels 
mödik. 

Johann Schmidt ástudom Volapüki stabófiko. To def liega oma, 
üplópom ad dalabón Volapükabukemi zao mu gretiki, keli zuo nog 
agretükumom dub lautots tio 300 lekonedas, konedas, skátas, poedots tio 
150 e lautots veütik tefü jenotem Volapüka. 


Nol omik Volapüka àbinon nekósómik: ädagetom sókaleodiko 
diplomis tidana, tidala e profásorana Volapüka, jüs Cifal Sprenger äcälom omi 
as kadáman Volapüka tü del degmälid gustula yela 1949. 


Ävobom ai: àdabükom tidodemi pro Deutánans, jenotemi Volapüka, 
lisedi lólófik gasedas e literata Volapükik àsi lisedi klubas e leklubas. Id 
üpropagidom püki valópo. 


Fino àlovesumom cifalami. Ab stad ettimik Deutina e fikuls ko 
toládacifods kleiliko äjonons, das no ákanom vobedón benosekik pro ben 
Volapüka. Neletians tu módiks ádabinons; kodü atos, eloveükob nelaidüpo 
cali cifalama, ko gitáts e gitods valiks, vicifale Dr. Arie de Jong, kel in Nedän 
Skanom duinón módikumosi tefü Volapük. 


Adeadom süpo tü del jólid yanula ün yel 1977. 


Cifalam hiela Johann Schmidt äbinon mu fikulik pro om it. As 
Deutánan, dü tim dagik in jenav Deutüna, no ákanom bitón nomiko. Fovo 
Volapük id isufon dámis sekü stad bolitik ettimik. Sis tim ela Schmidt, 
Deutánan nonik elovesumom diniti Cifalama. E tefü Volapük it, kisi etikom-li 
el Schmidt dö fütür püka? Lilolsós vódis lónik in tef at: 


»Vilobs kálón Volapüki leigoso äsä käloy vóno-Grikánapüki u 
vóno-Saxadapüki." 


Jinos, das pro om, Volapük no plu álabon fütür lifik; àbinon te ret 
paseta, tuvovik in museds fa utans, kels önitedälons tefü dins bisarik. 

EL ,GARIBALDI" AS PIRATAKAPTEN 
FA HENRIETTE ROLAND HOLST-VAN DER SCHALK 





Ün yel 1831 Brasilän isteton oki nesekidiki de Portugàn, ed 
idalonon* oki as lampórán, ab in tat gianagretik nulik at taádam* 
vemik vü reig zànik e vil ad itreig provinas anik sunàdiko áfoikon.* 


Provin: „Rio Grande do Sul" àbinon balid, kel átovedon stáni 
voluta. Sekü topam okik in gul lemu sulüdik Brasilána, ábinon timü 
guver* Portugànik ze nesekidik,  lódans ona ástetons, das no 
&lobülons* stabaloni* ones fa el „Pedro II" pilümütóli. No ávilons 
labón zánádi, ab fedi tatas itreigik. Das fedimans änemons okis 
repüblikanis, das àkünons me námád smalik okas ad volutikón ta reig 
reigána lemu gretika: jenots tel at àsüükons ya suniko pó els 
,Garibaldi" e , Rossetti" kesenáli námik à nesüeniki* pro volutans. 


No ádasevoms rouli viogretik dunikods* nenobik valasotik às 
glót,* jalud e stimial* pósodik ápledons in ,livátakrig" at, ni vio „livät”, 
keli dugans ela „Rio Grande" àbesteifons,* ábinon vód tujónik pro 
laidulükam* námáda numa smalik gretaglunidalabanas e ventüranas - 
zeil voik onas. E ven fád ákosükon omis ko xilàb: „Livio Zambeccari" di 
,Bologna" - ün timül et sekretan ela ,Beno Gonzales": presidal ela ,Rio 
Grande", áleadoms sunádo süadükón okis fa lomànan oksik, das 
prinsip demokratik okas abligon okes ad gebidükón okis repüblike 
lafamagälik in sulüd fagik. 


Komipans nulik bofik ela „Gonzales” pro livät ela „Rio Grande” 
ägetoms, plä vafs e mon, zóti penamik, das äplägoms pirati in dünäd 
repüblika. 


Skip pituvon sunádo, e ven jalup* omsik: , Mazzini" - nafil mö 
touns kildeg -  pifeajafon* ad krigabot, el ,Garibaldi" átókom cali 
káptena pó fledinaif* tà ut piratakáptena. 


Fát ábinon bóniálik* pro om: ifagikólo tóbo mö lióls anik de jol, 
&lesumom pridi* balid okik: sailanaf Brasilánik me kaf pifledól. 

Aproibom manes oka ad viodón igo heri bal távanas Brasiläna- 
nafa u ad ravón ones dalabotis oksik; àlabükom savaboti me fidastok 
e vat, ed ágesedom onis in at lü län. 


Skipi mö mans degmäl oka aloveboidom ini pridanaf, ed 
&büedom välön nágáraslafanes, kels àdutoms lü skip ata, va àviloms 
pastadükón libio* in pof balidkómól u va àviloms dünón fovo as 
lelivans sumatófü büds oka. Nafi pipridól áfeablunedom* ad el 
,Faradilla^: lüjonil* lü zanádanem*: ,Farados": mens in rágs, me kel 
Brasilánans pleidálik* álukofons lódanis pófik ela „Rio Grande". 


Stuniko nafanef idalilon büdis káptena blonik, iküpedon 
kondótis oma: büds e kondéts, kels bofiks ábinons leigiko nekósómiks 
pó piratan in dünád tata lafabarbarik. —Blasfáms lafiko pitaetóls 
pámurons; ko logeds glótik* älükoy lü tedan liegik ko nidains magifik, 
kel, ven el ,Louise" átovedon stáni vietik, me koap lólik oka ádremólo, 
ijedom oki sui kiens foi futs matrodas* ela ,, Mazzini," omes jerotis* 
valik oka álofólo, stipá óspalomsóv lifi oka. 


Ab valikans älobedoms: käpten yunik älabom in vög e loged, 
in natäl lólik fefik oka, bosi nebepenovik, kelos äfakipon nelobedi. 
Bevü skip lumans sovadik ädabinoms: mans, kelas pasetalif ludunik 
piglivon in lienáds düfaladálik u dobáliks okas; ab neai balan omas 
&künom ad dunón ta krigagit nulik fa el , Garibaldi" pinüdugól, sevabo: 
spal stima, dalabota e lifa fanábas valik. 


Abinos-li nämäd stunükól okik love mens? Abinos-li tàlen okik 
ad vobádón, das lobed pácedon as din klülik, kel äkoedon sufodón 
matrodis tefü nomükam, kel ámuton lüjinón lü oms nesiámófik? Ud 
&tefos-li pó atos fági nog jónikumi natála omik: fág seledik ad süükón 
gudikünosi pó mens, me kels ásótom jáfikón, ad koedön lóflamón dónu 
dub flun e sam spagis smalikün tuga menófik, kurada, fieda, oksev- 
eda? 


Ásevom-li ad lovestürón* bosi tikäla dialik, kel ästigädon oki it, 
bosi süada okik, das äfödom i somo dini liváta, ini mans düfaladàlik 

et, kelanas módiküns te pibátoms dub desir ventüra e spel lefanota?* 
*«e.0c0(0606060000000000€9 
VÓDS FRUTIK 


BESTEIFÓN to strive after LÜJONIL an allusion 


BÓNIALIK favourable MATROD a sailor 
DALONÓN to constitute NAFANEF a crew 

DUNIKOD a fanatical act NESÜENIK rash 
FEABLUNEDÓN to re-baptize FLEDINAIF (the) freight trade 
FEAJAFÓN (AD) to convert (into) 

GLÓT envy PLEIDALIK haughty 

GUVER administration PRID booty 

JEROTS valuables STABALON (state) constitution 
JALUP a longboat, sloop | STADÜKÓN LIBIO to set free 
LAIDULÜKAM perpetuation STIMIAL ambition 
LEFANOT acquisitions TAÀDAM a contrast 
LABÜKÓN to make available TOPAM a location 
LOBÜLÓN to acknowledge TOUN aton 
LOVESTÜRÖN to pass on ZANÄDANEM a nickname (abuse) 


LEE E E E E E E E E E E E E 3 
COGS VALASOTIK 
Loxin binon drog riskädikün: sekidol de on lölöfiko pö natem balid. 
Kanob tadunön valikosi, pläamü blufod. 
Ma statitav, kod cifik matiteila binon mat. 
Drinam no omoükon säkädis olik. Taädo, ogivon ole nulikis e nitedikis. 


Lindif, kie binon-li? No sevob osi, e fovo, etos binos lindifikos obe ! 

KLEILÜKOLÓD, BEGÓ! SAKÁDI OBIK 


Kels binons gebs e diste vódas sókól, kels valiko pajonons in vódabuke dis 
»ab" (Deutánapüko) u ,at" (Linglánapüko)? (Ekó vód nog bal fa reidan at 
pesedól):- 


PÓ labon sinifis sókól :- 


L dunü a) Binom suvo pö yag. 

ä) Obinof oneito pó täv veütik. 

b) Pó midunotidun no sevoy utosi, kelosi dunoy. 
2: topü a) Flen oba binom pó konsárt. 


à) Daut omik binof pó gümnad. 
b) Pó lefil áperom lifi oka. 


3: sekü a) Pó dredàl áglómob spikádi oba. 
à) Páküpodom pó tif. 
b) Aperobs moni módik pó can seimik. 
c) Sevobs omi te pö nem. 
4. timü a) Pö fided äspikoy dö bolit. 
ä) Ämemosevob ofi pö loged balid. 
b) Pö nolüdavien stom binon koldikum. 
c) Mens binons mu koteniks pö saun gudik. 
d) Kolkómob ofi ai pó düp ot. 
e) No ábinob lomo pó nun at lügik. 
f Pó benovim odunof kuratiko utosi, kelosi viloy 


g Voboy gudikumo pó litam. 
5. to a) Pó prüd valik oka ga pácütom 
6. námátü a) Pó God valikos mógon. 


(Vód at kodon fikulis módik pro flens Volapüka. ^Spelob, das geid lópik 
obinon frutik pó plag). 

NUNILS SE VOL LOLIK 

MAN BEITOM DOGI 

Laustralànan egebom metodi nevónaoloveik, ven ávilom savón dogili bleinik 
oka. Sól John Bryant àspatükom* jieli , Tina" in legads zifa Sydney. Süpo 
dog bigik átatakon jidogili. Pos steifüls anik ad libükón jieli Tina" se mud 
doga at, John Bryant ánüpedom tutis omik ini nük doga bigik, kel emofugon ko 
dols gretik 


LEZIFS PRO BALIONS LÓDANAS 





Te zifs London e New York ádalabons ün vel 1950 plu ka balionis deg lódanas 
Ün yel 1994 zifs degfol ádalabons lódanis so módikis, ed ün yel 2015, spetoy, 
das zifs nog teldegvels odalabons lódanis so módikis. Ma gretot pubons zifs 
degfol sókól : Tokyo, New York, São Paulo, Mexico, Shanghai, Bombay, Los 
Angeles, Beijing, Calcutta, Seoul, Jakarta, Buenos Aires, Osaka e Tianjin 


DEB JAMODAS 

Lübán (-Libya) blumon ad loenón* dolaris balionas degmäl làne niládik 
Nigeriyán, e mon muton dilo gepelón me jamods. Loen muton gepelón ünü yels 
deg, e fiens suámü kil dótum mutons gepelón kádófo* e me seveig* jamodas mil 


lultum ün yel alik. 


LALBANANANS LIFONS LUNIKUMO 





To póf e def yufa sanavik, Lalbanánans lifons tio so lunikumo as mens in läns 
Yuropik liegikün. Ma gased sanavik Linglánik, Lalbanánans fidons fidädis 
saunik fulü vitamins e faibs,* ab labü pin* nemódikum. Fidons hárbatis, 
flukis, boadi e learaleüli, e miti e miligaprodis te nemódikis. Sek atosa binon 
ladatataks nemódikum. Num ladamaládas binon foldegbal dótum a Lalbanáns 
100.000; in Greta-Britàn num at binon telik 


SPATÜKÓN to walk (dog) SEVEIGÓN to export 
LOENÓN to loan FAIB fibre 
KÄDÖFO cash down PIN fat 


